Gedhang hias kalêbu gêdhang kang ora dijupuk wohe.[6] Tanduran iki pancèn apik yén ditandur ing ngarêp omah utawa ing taman kanggo hiasan.[6] Carané nandur gêdhang iki ya iku kanthi nggunakaké anakané.[6] Gedhang hias kapérang dadi loro ya iku gedhang kipas lan gedhang-gedhangan.[6] Diarani gedhang kipas amarga bentuké mirip kipas.[6] Gedhang kipas uga diarani gedhang madagaskar amarga ana sing ngarani gedhang iki asalé saka madagaskar.[6] Gedhang-gedhangan utawa pisang-pisangan nduwèni wit kang semu.[6] Wit iki ukurané cilik-cilik lan thukul ngrêmbaka éndah. Biyasané ditandur ing ngarêp omah amarga ukurané cilik.[6]